เรื่องร้องเรียน (ไม่ระบุ) วันที่ 2022-09-05 13:17:52 — แขวงห้วยขวาง เขตห้วยขวาง กรุงเทพมหานคร
คอนโดอาร์ติซานรัชดา ซ.ประชาอุทิศ24 มีสัญญาณกริ่งไฟไหม้ดังแบบไม่สะท้อนความจริง คอนโดตรวจสอบอาคารประจำปีแต่ก็ไม่ปรับปรุงให้เสร็จ เลื่อนออกตลอด อยู่กันแบบถ้าได้ยินสัญญาณไฟไหม้คือให้ลูกบ้านถามกันเองว่าต้องวิ่งไหม เพราะกริ่งเชื่อถือไม่ได้ ล่าสุดกลางดึก 4กย65 ตี1 และ ตี3 สัญญาณไหม้เังนาน นานจนลิฟต์ล็อค สรุปคือทุกคนไม่รู้ต้องทำยังไง เพราะนิติไม่บอกว่าต้องอพยพไหม นิติได้แค่ขอโทษและจะไปตามโครงการมาแก้ไขตามระยะประกัน แต่แก้ไปก็ไม่เคยเสร็จ นี่เปิดใช้ตึกมาเป็นปีแล้ว

ประกอบกับที่นี่ไม่ยอมจัดให้ซ้อมหนีไฟเลยตั้งแต่เปิดใช้งาน ไฟบันไดหนีไฟไม่เปิดหลายชั้น เช่น ตึกA ชั้น 18-25 และอาจจะมากกว่านั้น

ผู้จัดการอาคารจะบอกเจ้าหน้าที่รัฐว่ากำลังแก้ แล้วเรื่องก็เงียบไปไงคะ แก้ไม่จบเสียที ที่นี่มี 1363 ห้อง ชุมชนใหญ่ค่ะ มี 4 ตึก

ด้านล่างมีพลาซ่า ร้านอาหารเอาแก้สเข้ามาใช้ขัดต่อข้อบังคับด้วย เริ่มเห็นความเน่าหรือยังคะ นอกจากระบบจะป้องกันอัคคีภัยจะเชื่อมั่นไม่ได้แล้ว ยังเอาแก้สเข้ามาขัดข้อบังคับโดยไม่มีใครทำอะไรได้อีกด้วย เพราะนิติไม่บังคับใช้กฎเอง แล้วใครจะมาสอบและลงโทษได้บ้างคะ ที่ผ่านมาก็โยนกันไปมา เขตก็บอกให้ร้องที่ดิน ที่ดินก็บอกให้ร้องเขต สรุปคือคนละเมิดกฎลอยนวล ถ้าที่นี่ไหม้จริง มันคือหายนะชุมชนเลยนะคะ เพราะคุณจะมองว่าเป็นเรื่องในคอนโดต้องจัดการกันเอง นี่ไงคะ พอมันเป็นแบบนี้ ประชาชนไร้ที่พึ่งพาทันที นิติลอยนวล ผู้จัดการนิติ(ชั่วคราว) เขาก็ทำงานเอาผลประโยชน์เข้าตัว เพราะแต่งตั้งตัวเองในฐารนะเป็นกรรมการคอนโด ขึ้นมาเป็นผู้จัดการนิติชั่วคราว 

กราบขอให้เข้ามาตรวจสอบเถอะค่ะ อยู่ภายใต้ความมาเฟียไม่ไหว